KOMMISSIONENS AFGØRELSE
af 5. oktober 2010
om EU's finansielle bidrag i 2010 til Frankrigs, Nederlandenes, Sveriges og Det Forenede Kongeriges nationale programmer for indsamling, forvaltning og anvendelse af data i fiskeriet
(meddelt under nummer K(2010) 6744)
(2010/630/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 861/2006 af 22. maj 2006 om EF-finansieringsforanstaltninger til gennemførelse af den fælles fiskeripolitik og havretten (1), særlig artikel 24, stk. 1, og
ud fra følgende betragtninger:
(1)
Ved Kommissionens forordning (EF) nr. 861/2006 fastsættes det, på hvilke betingelser medlemsstaterne kan få et bidrag fra EU til dækning af udgifter til deres nationale programmer for indsamling og forvaltning af data i fiskeriet.
(2)
Sådanne programmer skal opstilles i overensstemmelse med Rådets forordning (EF) nr. 199/2008 af 25. februar 2008 om fastlæggelse af en EF-ramme for indsamling, forvaltning og anvendelse af data i fiskerisektoren samt støtte til videnskabelig rådgivning vedrørende den fælles fiskeripolitik (2) og Kommissionens forordning (EF) nr. 665/2008 (3) om gennemførelsesbestemmelser til forordning (EF) nr. 199/2008.
(3)
Belgien, Bulgarien, Danmark, Tyskland, Estland, Irland, Grækenland, Spanien, Frankrig, Italien, Cypern, Letland, Litauen, Malta, Nederlandene, Polen, Portugal, Rumænien, Slovenien, Finland, Sverige og Det Forenede Kongerige indsendte nationale programmer for 2009 og 2010, jf. artikel 4, stk. 4 og 5, i forordning (EF) nr. 199/2008. Disse programmer blev godkendt i 2009 efter artikel 6, stk. 3, i forordning (EF) nr. 199/2008.
(4)
Ved Kommissionens afgørelse 2010/369/EU (4) traf Kommissionen beslutning om EU's finansielle bidrag til de pågældende programmer for 2010, undtagen for Frankrig, Nederlandene, Sverige og Det Forenede Kongerige.
(5)
Frankrig, Nederlandene, Sverige og Det Forenede Kongerige forelagde ændringer til deres nationale programmer for 2010 efter artikel 5, stk. 2, i forordning (EF) nr. 199/2008. Disse ændringer blev godkendt i 2010 efter artikel 6, stk. 3, i forordning (EF) nr. 199/2008.
(6)
De pågældende medlemsstater har indsendt årlige budgetoverslag for 2010, jf. artikel 2 i Kommissionens forordning (EF) nr. 1078/2008 af 3. november 2008 om gennemførelsesbestemmelser til Rådets forordning (EF) nr. 861/2006 for så vidt angår de udgifter, som medlemsstaterne har afholdt til indsamling og forvaltning af grunddata om fiskeri (5). Kommissionen har evalueret de årlige budgetoverslag, jf. artikel 4 i forordning (EF) nr. 1078/2008, under hensyntagen til de godkendte ændringer i de nationale programmer.
(7)
Ifølge artikel 5 i forordning (EF) nr. 1078/2008 skal Kommissionen godkende det årlige budgetoverslag og træffe afgørelse om det årlige EU-bidrag til hvert nationalt program efter proceduren fastsat i artikel 24 i forordning (EF) nr. 861/2006 og på basis af resultatet af evalueringen af de årlige budgetoverslag, jf. artikel 4 i forordning (EF) nr. 1078/2008.
(8)
Ifølge artikel 24, stk. 3, litra b), i forordning (EF) nr. 861/2006 fastsættes bidragssatsen ved en kommissionsbeslutning. Efter artikel 16 i den pågældende forordning kan EU-medfinansieringssatsen for foranstaltninger til indsamling af grunddata ikke overstige 50 % af medlemsstaternes udgifter til gennemførelse af programmet for indsamling, forvaltning og anvendelse af fiskeridata. For at forbedre indsamlingen af de data, der er nødvendige for den fælles fiskeripolitik, gives der forrang til de mest velegnede foranstaltninger i den forbindelse, jf. artikel 24, stk. 2.
(9)
Denne afgørelse er en finansieringsafgørelse efter artikel 75, stk. 2, i Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (6).
(10)
Foranstaltningerne i denne afgørelse er i overensstemmelse med udtalelse fra Forvaltningskomitéen for Fiskeri og Akvakultur -
VEDTAGET DENNE AFGØRELSE:
Artikel 1
EU's maksimale finansielle bidrag i 2010 til Frankrig, Nederlandene, Sverige og Det Forenede Kongerige til indsamling, forvaltning og anvendelse af data i fiskeriet og satsen for EU's finansielle bidrag er fastsat i bilaget.
Artikel 2
Denne afgørelse er rettet til medlemsstaterne.
Udfærdiget i Bruxelles, den 5. oktober 2010.